Michael Hill
mdhillca@gmail.com 2013
Felipe Borges
felipeborges@gnome.org 2018
Pranali Deshmukh
pranali21293@gmail.com 2020
Az alkalmazás megismerése.
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Meskó Balázs
mesko.balazs at fsf dot hu 2021.
Úr Balázs
ur.balazs at fsf dot hu 2019, 2020, 2021, 2022, 2023.

# A Gépek felülete

# Gyűjtemény nézet

A Gépek első indításakor az üdvözlő üzenet arra kéri, hogy kattintson a + gombra. Minden következő indításkor a Gépek alkalmazás gyűjtemény nézetben indul, és megjeleníti az elérhető gépek bélyegképeit. A gyakran használt gépek a lista tetején jelennek meg. A gyűjtemény nézet lehetővé teszi:

A + gombra kattintva egy gép létrehozását.

Egy virtuális gép használatának megkezdését egyetlen kattintással.

Gépek keresését.

Kattintson a jobb egérgombbal egy gépre a Megnyitás új ablakban, Erőltetett leállítás, Klónozás, Törlés műveletek kiválasztásához, vagy a gép Beállítások nézetének megnyitásához.

# A segéd

A + gombra kattintva elindul a gép létrehozási segéd, amely végigvezeti egy gép létrehozásának folyamatán.

# Beállítások nézet

Kattintson a jobb egérgombbal egy gépre a gyűjtemény nézetben, és válassza a Beállítások lehetőséget a beállítások nézet megnyitásához, ahol beállíthatja a gép néhány részletét. A beállítások nézet lehetővé teszi a beállítások megjelenítését vagy megváltoztatását attól függően, hogy a következő lapok közül melyik van kiválasztva:

## Az erőforrások lap

A gép Nevének és IP-címének megtekintése (ha elérhető).

A gép CPU, Memória és Tároló értékeinek beállítása.

A gép Háttérben futtatás engedélyezése beállításának kiválasztása.

A 3D gyorsítás engedélyezése a támogatott operációs rendszereknél.

Hozzáférés a gép naplóihoz a Hibaelhárítási naplók beállításban, amelyek hasznosak lehetnek a hibaelhárítás során.

A Konfiguráció szerkesztése beállítás lehetővé teszi a gép libvirt tartománybeállításának kézi szerkesztését.

## Az eszközök és megosztások lap

Az USB eszközök kiválasztása a gépre történő átirányításhoz.

A Megosztott mappák beállítása, hogy elérhetővé váljon a gépen.

Egy CDROM/DVD-meghajtó fájl vagy eszköz beállítása, hogy elérhetővé váljon a gépen.

## A pillanatképek lap

A Pillanatképek használatával létrehozhatja és kezelheti a gépek pillanatképeit.

Ha a gép fut, akkor kattintson a fejlécsávon lévő menü (beállítások) gombra, és válassza a Beállítások lehetőséget.