Michael Hill
mdhillca@gmail.com 2012
Baptiste Mille-Mathias
baptistem@gnome.org 2012
Ελληνική μεταφραστική ομάδα GNOME
team@gnome.gr 2014
Θάνος Τρυφωνίδης
tomtryf@gmail.com 2014
Μαρία Μαυρίδου
mavridou@gmail.com 2014

# Ποια είναι η τεχνολογία που χρησιμοποιείται από τα Πλαίσια;

Τα Πλαίσια χρησιμοποιούν τα qemu-kvm, libvirt-glib και spice-gtk για να επιτρέψουν στους χρήστες να διαχειρίζονται εύκολα εικονικές μηχανές.

# QEMU με KVM

Το QEMU είναι ένας εξομοιωτής και εικονικοποιητής μηχανής. Ως εξομοιωτής μηχανής, μπορεί να εκτελέσει λειτουργικά συστήματα και προγράμματα που έχουν δημιουργηθεί για ένα μηχάνημα (π.χ. μια πλακέτα ARM) σε ένα διαφορετικό μηχάνημα (π.χ. στον δικό σας υπολογιστή). Ως εικονικοποιητής, το QEMU επιτυγχάνει σχεδόν φυσική απόδοση εκτελώντας τον κώδικα επισκέπτη απευθείας στην CPU του κεντρικού υπολογιστή χρησιμοποιώντας το KVM.

Το KVM (Kernel-based Virtual Machine - Εικονική Μηχανή Βασισμένη στον Πυρήνα) είναι μια μονάδα πυρήνα Linux που επιτρέπει σε ένα πρόγραμμα χώρου χρήστη να χρησιμοποιεί τις δυνατότητες εικονικοποίησης υλικού διαφόρων επεξεργαστών.

# libvirt

Το libvirt είναι μια εργαλειοθήκη για τον χειρισμό (δημιουργία, διαγραφή και τροποποίηση) και την παρακολούθηση εικονικών μηχανών.

Το libvirt-glib περικλείει το libvirt για να παρέχει ένα υψηλού επιπέδου αντικειμενοστραφές API κατάλληλο για εφαρμογές που βασίζονται στο glib.

# SPICE

Το SPICE, το Simple Protocol for Independent Computing Environments (Απλό Πρωτόκολλο για Ανεξάρτητα Υπολογιστικά Περιβάλλοντα), είναι ένα σύστημα για πρόσβαση και έλεγχο απομακρυσμένων επιφανειών εργασίας μέσω δικτύου.

Ο διακομιστής SPICE είναι μια βιβλιοθήκη που εκτελείται μέσα στο δυαδικό αρχείο QEMU. Είναι κυρίως υπεύθυνος για την επαλήθευση ταυτότητας των συνδέσεων πελατών, τη μετάδοση της εξόδου γραφικών του λειτουργικού συστήματος επισκέπτη στον πελάτη και τη μετάδοση της εισόδου χρήστη (ποντίκι και πληκτρολόγιο) από τον πελάτη στον επισκέπτη.

Το spice-gtk είναι ο πελάτης SPICE που παρέχει μια προβολή στο λειτουργικό σύστημα επισκέπτη.