Felipe Borges
felipeborges@gnome.org 2021
Redigér avancerede konfigurationer på din boks.
scootergrisen
2020
Alan Mortensen
alanmortensen.am@gmail.com 2022-23

# Redigér XML-konfigurationen af en boks' Libvirtdomæne

I Boxes kan du manuelt redigere din boks' Libvirt-XML-domænekonfiguration. Du kan lave specifikke opsætninger, som ikke er tilgængelige i Boxes-grænsefladen og heller ikke understøttes af Boxes-udviklerne.

Læs dokumentationen om Libvirt-domænekonfiguration på https://libvirt.org/format.html

# Redigering af en boks' Libvirt-XML-konfiguration:

Højreklik på boksen i samlingsvisningen og vælg Indstillinger eller klik på menuknappen (indstillinger) i hovedlinjen og vælg Indstillinger.

Klik på Ressourcer-fanebladet.

Rul ned til afsnittet Konfiguration.

Klik på Redigér konfiguration-knappen for at åbne konfigurationen i et tekstredigeringsprogram.

Redigér XML-konfigurationen og klik på Gem.

Kører den virtuelle maskine, som lige er blevet redigeret, allerede, vil ændringerne træde i kraft efter genstart af den kørende virtuelle maskine.

Før du redigerer boksens konfiguration, foreslår Boxes, at du opretter et øjebliksbillede. Øjebliksbilleder giver dig mulighed for at vende tilbage til tilstanden før ændringerne i tilfælde af en fejl.